### 22.    Gensidig orientering

**Åbent**

Sagsnr.: 326-2013-59473       J.nr.: 00.01.00           Dokumentnr.:
326-2016-3064

**Dialog med [adresse]**

Vestsjællands Brandvæsen er i dialog med [adresse]
Beredskab om muligt samarbejde om forberedelse af indsatser ved ekstreme
vejrforhold, og der vil være et møde med det lokale beredskab inden nytår.

Når den døgnbemandede vagtcentral er etableret, vil Vestsjællands
Brandvæsen vurdere, om det vil være muligt at etablere en koordineret varsling
via sms.

**Status vedrørende cykelpolitik og cykelstiplan**

Den 5. oktober 2016 blev der afholdt en workshop med
repræsentanter fra kommunes lokalråd og interessenter i forhold til cyklisme.
På mødet var der på baggrund af et indledende inspirationsoplæg fra Rambøll en
drøftelse af elementer i den cykelpolitik, der skal knyttes til Kalundborg
Kommunes cykelstiplan. Herudover var der mulighed for en yderligere
kvalificering af de foreslåede strækninger i cykelstiplanen.

På Teknik- og Miljøudvalgets møde i december vil forslag til
cykelpolitik og cykelstiplan blive fremlagt til endelig godkendelse.

**Trafiksikkerhedsprojekter**

På Teknik- og Miljøudvalgets møde i december gives en status
i forhold til igangværende trafiksikkerhedsprojekter.

**Trafiksikkerhedsplan**

På Teknik- og Miljøudvalgets møde i december vil der på
baggrund af et første udkast være en temadrøftelse vedrørende den kommende
trafiksikkerhedsplan.

På baggrund af udvalgets drøftelser fremlægges et endeligt
forslag til trafiksikkerhedsplan på udvalgets møde i januar. Forslaget foreslås
herefter sendt i høring hos Færdselssikkerhedsrådet inden endelig vedtagelse.

**Proces vedrørende prioritering af belægningsarbejder i
2017**

I 2017 skal der gennemføres belægningsarbejder i byområder
for i alt cirka 15 mio. kr. På Teknik- og Miljøudvalgets møde i december vil
der være en temadrøftelse i forbindelse med prioriteringen af anlægsbudgettet.
I januar 2017 fremlægges det endelige forslag til prioritering af
anlægsbudgettet til belægningsarbejder i byområder sammen med ansøgningen om frigivelse
af rådighedsbeløbet på 10 mio. kr.

**Kryds i [adresse]**

I forbindelse med trafiksikkerhedsprojektet i krydset i
[adresse] har det været målet at etablere en forbedring af trafiksikkerheden og
trygheden i krydset, hvilket blandt andet er dokumenteret i et trafikteknisk
notat fra [adresse]. Der har dog været en del lokal kritik af løsningen, blandt
andet i forhold til asfaltbelægningens farve samt nedlæggelsen af et fodgængerfelt.
Denne kritik er tiltaget efter et uheld for relativt kort tid siden (heldigvis
uden personskade). Administrationen har i tiden efter anlæggets etablering og den
efterfølgende kritik haft drøftelse med politi om genetableringen af
fodgængerfelt, og der er nu fundet en løsning. Den "røde" farve på chikanen
søges endvidere forbedret.

**Parkering i [adresse]**

Øvli Lauridsen har modtaget en henvendelse fra [adresse]
Grundejerforening vedrørende parkeringsforholdene i [adresse]. Se Bilag 1.

**Vandløbsvedligeholdelse**

Orientering om udbud af vandløbsvedligeholdelse.

**Møde i Grundvandsrådet.**

Mødet blev holdt 3. november 2016. Formålet var drøftelser
af de generelle miljømålsætninger for den forestående indsatsplanlægning. Sagen
sættes tillige på udvalgets dagsorden til orientering og drøftelse i december.

**[adresse]**

I forbindelse med udvidelsen af vesthavnen, skal der
udarbejdes en ny lokalplan for den del af området der i dag kun er omfattet af
en rammelokalplan. I den forbindelse er der behov for at justere afgrænsningen
mellem delområderne indenfor lokalplanområdet. Dette forudsætter et tillæg til
kommuneplanen og der iværksættes derfor en forudgående indhentning af idéer til
planlægningen.

**Servicemål**

Udvalget skal i december tage stilling til servicemål for
bygge- og miljøsagsbehandlingen.

**Mamrelunde**

Prisen for produktion og
opsætning af en mamrelund forventes at ville ligge på 40-50.000 kr. Skønnet er
foretaget ud fra de tidligere lidt ældre priser. Administrationen foreslår, at
en eventuel finansiering af en eller flere mamrelunde kunne prioriteres inden
for budgettet til legepladser - alternativt inden for bestillerbudgettet til
grønne områder. Hvis udvalget ønsker, at der arbejdes videre med etablering af
mamrelunde, vil der blive udarbejdet en egentlig sagsfremstilling til et af de
kommende udvalgsmøder.

**Bilag**

|  |  |
| --- | --- |
| Bilag 1 - Parkeringsforholdene i [adresse] | 326-2016-383192 |